હાર્દિક પટેલે રાજ્યના ગૃહમંત્રી રજની પટેલને એક પત્ર લખીને જેલના કેદીઓને અમુક વ્યવસ્થા ઉપલબ્ધ કરાવવા માંગણી કરી છે. પત્રમાં હાર્દિકે 14વર્ષ જેલની સજા કાપી ચૂકેલા કેદીઓને છોડવા, ઘરે ફોન પર બધાને એકવાર વાત કરવા દેવા, અને ઘરના ટિફિનની પરવાનગી આપવાની માંગણી કરી છે. હાર્દિકે લખ્યું હતું કે છેલ્લાં 8 મહિનામાં કહેવાતાં કેદી તરીકે રાજ્યની 4-5 જેલમાં જવાનું થયું છે અને તેના અનુભવ બાદ હું આપને આ પત્ર લખી રહ્યો છું. આજ સુધી કેદીઓ માટે કોઈપણ પ્રકારના સારા પગલાં લેવામાં આવ્યા નથી. જેલવાસ દરમિયાન લોકોએ મને રજૂઆત કરી છે અને મેં પણ જોયું છે કે, 50 ટકા નિર્દોષ લોકો પોતે ગરીબ હોવાના કારણે સજા કાપી રહ્યાં છે તેવા ઉલ્લેખ પણ તેણે આ પત્રમાં કર્યો છે.